smcproject/ml-wiki-sentences huggingface dataset:
ചമ്പനീർ-പാവഗഢ് പുരാവസ്തു പാർക്ക് ഇംഗ്ലീഷ് വിലാസം https://ml.wikipedia.org/wiki/Champaner-Pavagadh_Archaeological_Park
ഗുജറാത്തിലെ പഞ്ചമഹൽ ജില്ലയിൽ സ്ഥാപിതമായ ഒരു പുരാവസ്തു ഉദ്യാനമാണ് ചമ്പനീർ-പാവഗഢ് പുരാവസ്തു പാർക്ക്.
യുനെസ്‌കോയുടെ ലോക പൈതൃക പട്ടികയിൽ ഇടം നേടിയിട്ടുള്ള ഈ പാർക്ക് ഗുജറാത്തിലെ ചരിത്രനഗരമായ ചാമ്പനീർ നഗരത്തിലാണ്.
ഗുജറാത്ത്  ഭരണാധികാരയായിരുന്ന സുൽത്താൻ മഹ്മൂദ് ബെഗഡയാണ് ചാമ്പനീർ സ്ഥാപിച്ചത്.
കോട്ടകളും പുരാതന കെട്ടിടങ്ങളും അടങ്ങുന്ന ഈ ലോകപൈതൃക ഉദ്യോനം സ്ഥിതിചെയ്യുന്നത് പാവഗഢ് മലനിരകളിലാണ്.
ഇത് പിന്നീട് ചാമ്പനീർ പട്ടണം വരെ നീട്ടുകയായിരുന്നു.
കോട്ടകളും കൊട്ടാരങ്ങളും പുരാതന കെട്ടിടങ്ങളും അടങ്ങുന്ന ഈ ലോകപൈതൃക ഉദ്യോനം സ്ഥിതിചെയ്യുന്നത് പാവഗഢ് മലനിരകളിലാണ്.
തമ്ര യുഗത്തിലെ (കോപ്പർ-ചെമ്പു യുഗം) സ്ഥലങ്ങൾ പോലുള്ള പുരാവസ്തു, ചരിത്ര,സാംസ്‌കാരിക പൈതൃക സ്മാരകങ്ങൾ നിറഞ്ഞ ഈ പ്രദേശം 16ആം നൂറ്റാണ്ടിലെ ഗുജറാത്തിന്റെ തലസ്ഥാന നഗരമായിരുന്നു.
8ആം നൂറ്റാണ്ട് മുതൽ 14ാം നൂറ്റാണ്ടു വരെയുള്ള 
കൊട്ടാരങ്ങൾ, പ്രവേശന കവാടങ്ങൾ, പുരാതന കമാനങ്ങൾ, മസ്ജിദുകൾ, ശവകുടീരങ്ങൾ.
ക്ഷേത്രങ്ങൾ, പാർപ്പിട യോഗ്യമായ കെട്ടിടസമുച്ഛയങ്ങൾ, കാർഷിക ഘടനകളായ കിണറുകൾ, ജലസംഭരണികൾ എന്നിവയാണ് ഇവിടത്തെ ആകർഷണം.
പാവഗഢ് മലയുടെ 800 മീറ്റർ ഉയരത്തിൽ സ്ഥിതിചെയ്യുന്ന പ്രധാന ഹിന്ദു ക്ഷേത്രമാണ് കൽക മാതാ ക്ഷേത്രം.
വർഷം മുഴുവൻ നിരവധി തീർത്ഥാടകരാണ് ഈ ക്ഷേത്രത്തിൻ സന്ദർശനം നടത്തുന്നത്.
പാവഗഢ് മലമ്പാത
15ആം നൂറ്റാണ്ടിന്റെ തുടക്കം മുതൽ 16ആം നൂറ്റാണ്ടു വരെയുള്ള ഹിന്ദു മുസ്്‌ലിം സംസ്‌കാരങ്ങളുടെയും വാസ്തുവിദ്യയുടേയും സംക്രമണം ഇവിടെ രേഖപ്പെടുത്തിവെച്ചിട്ടുണ്ട്.
മുഖൾ കാലഘട്ടത്തിന് മുൻപുള്ള ഈ നഗരം ഇന്നും വലിയ മാറ്റങ്ങൾ കൂടാതെ നിലനിൽക്കുന്നുണ്ട്.
2004ലാണ് ഈ ചരിത്ര സമാരക ഉദ്യാനം യുനെസ്‌കോയുടെ ലോക പൈതൃക പട്ടിക സ്ഥാനംനേടിയത്.
ചാമ്പനീറിലെ ഒരു പഴയകാല ശവക്കല്ലറ, 1893 ചരിത്രം
1803ൽ ബ്രിട്ടീഷ് ഭരണകാലത്ത് ഇവിടെ വെറും 500 പേർ മാത്രമാണ് വസിച്ചിരുന്നതെന്നാണ് രേഖപ്പെടുത്തപ്പെട്ടിട്ടുള്ളത്.
നശിച്ച് കൊണ്ടിരുന്ന ഈ നഗരത്തെ ബ്രിട്ടീഷുകാർ പിന്നീട് പരുത്തിയുടെ വലിയ കയറ്റുമതി കേന്ദ്രമാക്കി മാറ്റുകയായിരുന്നു.
മസ്ജിദുകൾ, ക്ഷേത്രങ്ങൾ, ധാന്യപ്പുര, ശവകുടീരങ്ങൾ, കിണറുകൾ, മതിലുകൾ, മട്ടുപ്പാവുകൾ തുടങ്ങി വ്യത്യസ്ത തരത്തിലുള്ള 11 നിർമ്മാണങ്ങളാണ് ചാമ്പനീർ-പാവഗഢിൽ ഉള്ളത്.
സ്മാരകങ്ങൾ അധികവും പാവഗഢ് മലക്ക് ചുറ്റുമായാണ് സ്ഥിതിചെയ്യുന്നത്.
ഹെറിറ്റേജ് ട്രസ്റ്റ് ഓഫ് ബറോഡയുടെ കണക്കുപ്രകാരം 114 സ്മാരകങ്ങളാണ് ഈ പ്രദേശത്തുള്ളത്.
ഇവയിൽ 39എണ്ണം മാത്രമാണ് ആർക്കിയോളജിക്കൽ സർവേ ഓഫ് ഇന്ത്യ പരിപാലിക്കുന്നത്.
പാവഗഢിലെ ഒരു ജൈന ക്ഷേത്രം ജമ മസ്ജിദ്‌ നഗിന മസ്ജിദ്, ചാമ്പനീർ, 1885 പാവഗഢ് മല ചിത്രശാല ലിലി ഗംബാസ് മസ്ജിദ് കേവാദ മസ്ജിദ് ശഹർ കി മസ്ജിദ് കിഴക്കേ കോട്ടവാതിൽ കോട്ടമതിലുകൾ രുക്മിണിദേവി ക്ഷേത്രം അവലംബങ്ങൾ
ചമ്പാവത് ഇംഗ്ലീഷ് വിലാസം https://ml.wikipedia.org/wiki/Champawat
29°20′N 80°06′E ﻿ / ﻿ 29.33°N 80.10°E ﻿ / 29.33; 80.10
ഇന്ത്യയിലെ ഉത്തരഖണ്ഡ് സംസ്ഥാനത്തിലെ ചമ്പാവത്ത് ജില്ലയിലെ  ഒരു പഞ്ചായത്തും പ്രധാന സ്ഥലവുമാണ് ചമ്പാവത് ( ഇംഗ്ലീഷ് : Champawat).
ചമ്പാവത്ത് ജില്ലയുടെ ആസ്ഥാനമന്ദിരവും  ഇവിടെയാണ് സ്ഥിതി ചെയ്യുന്നത്.
മഹാവിഷ്ണുവിന്റെ അവതാരമായ കൂർമാവതാരം ഇവിടെയാണ് ജന്മമെടുത്തതെന്ന്  പറയപ്പെടുന്നു .
Fort and the capital city of Kali Kumaon, Champawat, 1815.
പണ്ടത്തെ ഭരണാധികാരികളായ ചാന്ദ് വംശജരുടെ ഭരണതലസ്ഥാനമായിരുന്നു ചമ്പാവത്.
16 അം നൂറ്റാണ്ടിൽ പണി തീർത്ത ബലേശ്വർ അമ്പലം ഒരു സ്മാരകമായി ഇവിടെ ഇന്നും നിലനിൽക്കുന്നു.
കുപ്രസിദ്ധ ആൾപിടിയൻ ആയ ചമ്പാവത്ത് കടുവ ഇവിടെയാണ് ജീവിച്ചിരുന്നത്.
ചമ്പാവത് സ്ഥിതി ചെയ്യുന്നത് 29°20′N 80°06′E ﻿ / ﻿ 29.33°N 80.10°E ﻿ / 29.33; 80.10 അക്ഷാശ രേഖാംശത്തിലാണ്.
സമുദ്രനിരപ്പിൽ നിന്നും 1,610 മീറ്റർ (1,289 അടി ) ശരാശരി ഉയരത്തിലായിട്ടാണ് ചമ്പാവത് സ്ഥിതി ചെയ്യുന്നത്.
2001 ലെ സെൻസസ്സ് പ്രകാരം ഇവിടുത്തെ ജനസംഖ്യ 3958 ആണ്.
ഇതിൽ പുരുഷ ശതമാനം 57% ഉം  ബാക്കി 43% സ്ത്രീകളുമാണ് .
ശരാശരി സാക്ഷരത നിരക്ക് 73% ആണ്.
അവലംബം പുറത്തേക്കുള്ള കണ്ണികൾ Champwat website from Government of India Portal Archived 2019-03-31 at the Wayback Machine .
ചമ്പാ ദേവി ശുക്ല ഇംഗ്ലീഷ് വിലാസം https://ml.wikipedia.org/wiki/Champa_Devi_Shukla
ഭോപ്പാലിൽ നിന്നുള്ള ഒരു ഇന്ത്യൻ ആക്ടിവിസ്റ്റാണ് ചമ്പാ ദേവി ശുക്ല .
2004-ൽ റാഷിദ ബീയ് ‌ക്കൊപ്പം ഗോൾഡ്‌മാൻ പരിസ്ഥിതി പുരസ്‌കാരം അവർക്ക് ലഭിച്ചു.
1984-ലെ ഭോപ്പാൽ ദുരന്തത്തിൽ 20,000 പേർ കൊല്ലപ്പെട്ടപ്പോൾ അതിജീവിച്ചവർക്ക് നീതിക്കായി ശുക്ലയും ബീയും പോരാടി.
ഉത്തരവാദിത്തപ്പെട്ട കമ്പനിക്കും അതിന്റെ ഉടമകൾക്കുമെതിരെ പ്രചാരണങ്ങളും വിചാരണകളും സംഘടിപ്പിക്കുകയും ചെയ്തു.
1984-ൽ ഭോപ്പാലിൽ നടന്ന യൂണിയൻ കാർബൈഡ് വാതക ദുരന്തത്തിൽ നിന്ന് രക്ഷപ്പെട്ടവർക്ക് നീതി തേടി ചമ്പാ ദേവി ശുക്ലയും റാഷിദാ ബീയും ചേർന്ന് ഒരു അന്താരാഷ്ട്ര പ്രചാരണത്തിന് നേതൃത്വം നൽകി.
ഇന്ത്യയിൽ പ്രതിഷേധങ്ങളും റാലികളും ആരംഭിച്ച്, യൂണിയൻ കാർബൈഡ് കമ്പനിക്കും (യുസിസി) അതിന്റെ പങ്കാളിയായ ഡൗ കെമിക്കൽസിനുമെതിരെ ന്യൂയോർക്കിലെയും മറ്റ് അമേരിക്കൻ നഗരങ്ങളിലെയും തെരുവുകളിലേക്ക് ശുക്ല തന്റെ പോരാട്ടം നടത്തി.
ഡൗ കെമിക്കൽസ് ഇന്ന് ചമ്പയും മറ്റ് പ്രതിഷേധക്കാരും ഫയൽ ചെയ്ത കേസുകളുടെ ഒരു പരമ്പരയുമായി പോരാടി.
2002-ൽ, മുൻ യൂണിയൻ കാർബൈഡ് സിഇഒ വാറൻ ആൻഡേഴ്സൺ ഭോപ്പാലിൽ ക്രിമിനൽ വിചാരണ നേരിടണമെന്ന് ആവശ്യപ്പെട്ട് അവർ ന്യൂഡൽഹിയിൽ 19 ദിവസത്തെ നിരാഹാര സമരം സംഘടിപ്പിച്ചു.
ഭോപ്പാൽ ദുരന്തത്തെ അന്താരാഷ്‌ട്ര സെന്റർ സ്റ്റേജിലെത്തിച്ചതിന് 2004-ലെ ഗോൾഡ്‌മാൻ പാരിസ്ഥിതിക സമ്മാനം ബീയ്‌ക്കൊപ്പം ശുക്ലയ്‌ക്ക് ലഭിച്ചു.
ശുക്ല സെൻട്രൽ ഗവൺമെന്റ് പ്രസിൽ ജോലി ചെയ്യുന്നു/ അവിടെ അവർ ഒരു ജൂനിയർ ബൈൻഡറാണ്.
ഒരു സർക്കാർ ജീവനക്കാരനെ അവർ വിവാഹം കഴിച്ചു.
അദ്ദേഹം 1997-ൽ കാൻസർ ബാധിച്ച് മരിച്ചു.
മീഥൈൽ ഐസോസയനേറ്റ് വാതക ചോർച്ചയെ തുടർന്ന് ശുക്ലയുടെ രണ്ട് ആൺമക്കളും ആരോഗ്യപ്രശ്നങ്ങൾ മൂലം മരിച്ചു.
മറ്റ് മൂന്ന് കുട്ടികൾ ഇപ്പോഴും ജീവിച്ചിരിപ്പുണ്ട്.
എന്നാൽ ആരും സാധാരണ ജീവിതം നയിക്കുന്നില്ല.
ചമ്പാട് വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ചമ്പാട് ചമ്പാടിന്റെ ഭൂപടം
ചമ്പാടിന്റെ ഗൂഗിൾ ഭൂപടം ലഭിക്കാൻ ഈ ലിങ്കിൽ ക്ലിക്ക് ചെയ്യുക.
ചമ്പാട് ചരിത്രം രേഖപ്പെടുത്തുന്നു ഇരുവഴി നാട്
ചമ്പാട് പതിനെട്ടാം നൂറ്റാണ്ടിൽ ഇരുവഴി നാടിൻറെ ഭാഗമായിരുന്നു.
പന്ന്യന്നൂർ, പാനൂർ, പുത്തൂർ, തൃപ്പങ്ങോട്ടൂർ, പെരിങ്ങളം, കരിയാട് എന്നീ കോട്ടയം താലൂക്കിലെ അംശങ്ങൾ ഉൾപ്പെടുന്ന പ്രദേശമാണ് ഇരുവഴിനാട്.
കോലത്തിരി രാജാവിൻറെ കീഴിലുള്ള കോലത്തുനാടിൻറെ ഭാഗമാണ് ഇരുവഴിനാട് അന്ന്.
തലശ്ശേരിയിൽ ഇംഗ്ലീഷുകാരും മാഹിയിൽ ഫ്രഞ്ചുകാരും അധിവസിച്ചിരുന്ന കാലമാണത്.
അന്ന് ഇരുവഴി നാടിൻറെ അധികാരികൾ കുന്നുമ്മൽ, ചന്ത്രോത്ത്, കിഴക്കേടത്ത് ,കാമ്പുറത്ത്, നാരങ്ങോളി, കാര്യാട് എന്നീ ആറ് നമ്പ്യാന്മാരുടെ താവഴിക്കാരായിരുന്നു.
ഭൂപ്രകൃതിയുടെ സൗകര്യാർത്ഥം തലശ്ശേരിയിലെ ഇംഗ്ളീഷുകാരുമായും മാഹിയിലെ ഫ്രഞ്ച്കേന്ദ്രവുമായും ഭരണാധികാരികളായ നമ്പ്യാന്മാർ ബന്ധം പുലർത്തിയിരുന്നു.
അവർ തമ്മിൽ ധാരാളം കരാറുകളിൽ ഏർപ്പെടുകയും ചെയ്തു.
കുരുമുളക് കച്ചവടവും നികുതിയുമൊക്കെയായിരുന്നു കരാറുകൾക്ക് അടിസ്ഥാനം.
ഇംഗ്ളീഷുകാരുടേയും ഫ്രഞ്ചുകാരുടേയും ആയുധശക്തിയും രാജാക്കന്മാർ തമ്മിലുള്ള കിടമത്സരവും വിദേശികളുമായി ഒത്തു പോകാൻ പലപ്പോഴായി പലവിധത്തിൽ നാടുവാഴികളെയും രാജാക്കന്മാരെയും പ്രേരിപ്പിച്ചു.
പൊളാച്ചെ എന്ന ഒരു നായരുണ്ടായിരുന്നു.
അയാൾ ഇരുവഴി നാട്ടിലെ നമ്പ്യാന്മാരുടെ കീഴിലാണോ ഫ്രഞ്ചുകാരുടെ കീഴിലാണോ എന്നൊരു തർക്കമുണ്ടായി.
അയാൾ ആർക്കാണ് പാട്ടം കൊടുക്കേണ്ടത് എന്നതിനെ ചൊല്ലിയായിരുന്നു തർക്കം.
നാട്ടുനടപ്പനുസരിച്ച് നമ്പ്യാന്മാർ പൊളാച്ചയുടെ പറമ്പിലുള്ള ഒരു മരത്തിൽ പച്ചിലക്കമ്പു കെട്ടി അവകാശം വ്യക്തമാക്കി.
ഫ്രഞ്ചുകാർ അത് അംഗീകരിച്ചില്ല.
അവർ പച്ചിലക്കമ്പ് എടുത്തു മാറ്റി.
പൊളാച്ചെ നായർ ഫ്രഞ്ചുകാരുടെ ഭാഗം ചേർന്നു.
പ്രായപൂർത്തിയായിട്ടില്ലാതിരുന്ന കടത്തനാട്ട് രാജാവിൻറെ പിന്തുണയും ഫ്രഞ്ചുകാർ നേടിയെടുത്തു.
ഇരുവഴിനാട്ട് നമ്പ്യാരെ ഇത് ചൊടിപ്പിച്ചു.
1739 സപ്തംബർ 4-ന് ഇരുവഴിനാട്ടു നമ്പ്യാന്മാർ  ഫ്രഞ്ചുകാരുമായി ഏറ്റുമുട്ടി.
ഫ്രഞ്ച് കമാൻറിംഗ് ഒാഫീസർ അടക്കം നിരവധി പട്ടാളക്കാർ മരണപ്പെട്ടു.
ഇംഗ്ളീഷുകാർ ഈ സമയത്ത് നമ്പ്യാന്മാരുടെ ഭാഗം ചേർന്നു.
ഫ്രഞ്ചുസൈന്യത്തിന് പിന്മാറേണ്ടി വന്നു.
1739 ഡിസംബറിൽ യുദ്ധം ഒത്തുതീർപ്പിലെത്തി.
കടത്തനാട്ടിൽ പെരിങ്ങത്തൂരേക്കുള്ള വഴിയിലെ കുന്നിൽ ഇംഗ്ലീഷുകാർക്ക് ഒരു കേന്ദ്രം ഉണ്ടായിരുന്നു.
ഫ്രഞ്ചുകാർ ആ കേന്ദ്രം  ആക്രമിക്കാൻ ഒരുങ്ങി.
ഇംഗ്ളീഷുകാർ അവരെ തുരത്തി.
1740 സപ്തംബർ 5-നായിരുന്നു ഇത്.
18-ന് വീണ്ടും ആക്രമിക്കാൻ ഫ്രഞ്ചുകാർ ശ്രമിച്ചു.
അതും പരാജയപ്പെട്ടു.
അമ്പതിലധികം ഫ്രഞ്ചു പട്ടാളക്കാർ മരിക്കുകയും നിരവധി പേർക്ക് പരിക്ക് പറ്റുകയും ചെയ്തു.
1741 നവംബർ 13-ന് രണ്ടു വലിയ കപ്പലുകളിലായി എ.ഡി. ലബൗർഡണിസ്റ്റ് മാഹിയിലെത്തി.
200 പട്ടാളക്കാരും 400 അടിമകളും കൂടെ ഉണ്ടായിരുന്നു.
ലബൗർഡണിസ്റ്റിൻറെ നേതൃത്വത്തിൽ കടത്തനാട്ടിലെ പല കോട്ടകളും പിടിച്ചടക്കി.
ഇതിനു ശേഷം ഇംഗ്ലീഷുകാരുമായി ലബൗർഡണിസ്സ് ഒത്തുതീർപ്പിലെത്തി.
ഇരുവഴി നമ്പ്യാന്മാരുടെ പ്രദേശങ്ങൾ അവർക്ക് തന്നെ വിട്ടു കൊടുക്കുന്നതിന് ഒത്തുതീർപ്പിൽ വ്യവസ്ഥ ഉണ്ടായിരുന്നു.
ഇരുവഴി നാട്ടിൽ പണിത വിദേശകമ്പനികൾ ഒഴിഞ്ഞു പോകാൻ ഫ്രഞ്ചുകാരും ഇംഗ്ലീഷുകാരും ധാരണയിലെത്തി.
പെരിങ്ങത്തൂർ, കണ്ണാമല, ചിബോറ, പൊയിതേര, ബിഹാരി, മെയിലോട് എന്നിവിടങ്ങളിൽ നിന്ന് ഫ്രഞ്ചുകാരും അന്തോളമല, പുതിഞ്ഞ, തേറാമല, പോനെല്ലാമല, മൂയിക്കര കുന്ന്, മൂയിക്കരക്കണ്ടി എന്നിവിടങ്ങളിൽ നിന്ന് ഇംഗ്ലീഷുകാരും കാവൽ സ്ഥാപനങ്ങൾ ഉപേക്ഷിച്ചു പോയി.
ഇരുവഴി നാട്ടിൽ പാണ്ടികശാലകൾ കെട്ടരുതെന്നും തീരുമാനിച്ചു.
1742ൽ ഫ്രഞ്ചുകാർ ഇരുവഴി നാട്ടുനമ്പ്യാരുമായി സന്ധിയിൽ ഏർപ്പെട്ടു.
അങ്ങനെ കുരുമുളകിന് വില കുറഞ്ഞു കിട്ടുകയും ഫ്രഞ്ചുകാർക്ക് ലാഭം വർദ്ധിക്കുകയും ചെയ്തു.
പുതിയ കോലത്തിരി (റീജണ്ട് രാജാവ്) കടത്തനാട് രാജാവിൻറെ ഒരു സഹോദരിയെ വിവാഹം കഴിച്ചു.
ഇരുവഴിനാട്ടിൽ ഒരു കോവിലകം പണിത് അവരെ അവിടെ താമസിപ്പിക്കുകയും ചെയ്തു.
കോലത്തിരിയുടെ ലക്ഷ്യം സ്വന്തം മകനെ വാഴുന്നവർ (കടത്തനാട് രാജാവിന്റെ സ്ഥാനപ്പേര്) ആക്കുകയായിരുന്നു.
ഇതിന് സാമന്തന്മാരായ ഇരുവഴിനാട് നമ്പ്യാന്മാരുടെ സമ്മതം വേണ്ടിയിരുന്നു.
ഇംഗ്ളീഷ്കമ്പനി മേധാവി ഇതിന് അനുകൂലമായി നിന്നു​.
ഇരുവഴിനാട്ട് നമ്പ്യാന്മാരുടേ മേൽ ഫ്രഞ്ചുകാർക്കുണ്ടായിരുന്ന സ്വാധീനം കുറക്കുകയായിരുന്നു ഇംഗ്ലീഷുകാരുടെ ഉദ്ദേശം.
എന്നാൽ പരസ്യമായി കോലത്തിരിയെ പിന്തുണക്കുന്നത് ഉചിതമല്ലെന്ന് ഇംഗ്ലീഷുകമ്പനിക്ക് അറിയാമായിരുന്നു.
കോലത്തിരിയും പെട്ടെന്നുള്ള ഏറ്റുമുട്ടലിന് തയ്യാറായില്ല.
ഇരുവഴിനമ്പ്യാന്മാരിൽ ഒരു വിഭാഗം കോലത്തിരി യുടെ (ചിറക്കൽ രാജ) പക്ഷത്ത് ചേർന്നു.
1750 മാർച്ചിൽ കടത്തനാട് ഭരണാധികാരി "രാജാവ്" എന്ന സ്ഥാനം ഏറ്റു.
പുതിയ കൂട്ടുകെട്ടുകളും ആക്രമണങ്ങളും ഒത്തുതീർപ്പുകളും പലതും ഉണ്ടായി.
കോട്ടയം രാജാവും ഇരുവഴിനാട് നമ്പ്യാന്മാരുമായി ഒരു സഖ്യം രൂപപ്പെട്ടു.
ഇംഗ്ളീഷ്കമ്പനി അവർക്ക് പിന്തുണയും നൽകി.
ഫ്രഞ്ചുകാരുടെ സഹായത്തോടെ കോലത്തിരിയുടെ കടത്തനാടും തമ്മിലുണ്ടാക്കിയ സഖ്യത്തെ പ്രതിരോധിക്കുകയായിരുന്നു അവരുടെ ലക്ഷ്യം.
ഇരുവഴിനാട് നമ്പ്യാന്മാരുടെ സഖ്യത്തിൽ അസ്വസ്ഥനായ കോലത്തിരി തലശ്ശേരി ഫാക്ടറി മേധാവിയായ സൊറിലിനെ സന്ദർശിക്കാൻ ചെന്നു.
സൊറിൻ കോലത്തിരിയെ സ്വീകരിച്ചില്ല.
കോലത്തിരി മാഹിയിൽ ചെന്നു.
ഫ്രഞ്ചുകാർ രാജാവിനെ ഹാർദ്ദമായി സ്വീകരിച്ചു.
കോലത്തിരി കടത്തനാടു സഖ്യത്തിന് ഫ്രഞ്ച് പിന്തുണ കിട്ടി.
ഈ ബലത്തിൽ കടത്തനാട് രാജാവ് ഇരുവഴിഞ്ഞി നാട് നമ്പ്യാർക്കും കോട്ടയം രാജാവിനും നേരെ 1753 ഒക്ടോബറിൽ ആക്രമണം തുടങ്ങി.
ഇത് തുടരാൻ ഫ്രഞ്ചുകാർ താല്പര്യം കാണിച്ചില്ല.
ഫ്രഞ്ച് കമ്പനി മേധാവി എം.ലോവെറ്റ് മധ്യസ്ഥനായി ഏറ്റുമുട്ടൽ അവസാനിപ്പിച്ചു.
1765 മുതൽ 1782 വരെയുള്ള കാലത്ത് ഇരുവഴിനാട് ചിറക്കൽ രാജയുടെ ഭരണത്തിലായിരുന്നു.
അവിടുത്തേക്കാണ് നികുതി ഒടുക്കിക്കൊണ്ടിരുന്നത്.
1784 മുതൽ ഇരുവഴിനാട് ടിപ്പുസുൽത്താൻറെ അധീനതയിലായി.
ടിപ്പുവിൻറെ പടയോട്ടം അധികാരത്തോടൊപ്പം സാമുദായിക മാറ്റങ്ങൾക്കും വഴിവെച്ചു.
പന്ന്യന്നൂർ അംശത്തിലെ ചമ്പാട് ദേശത്തും അതിൻറെ പ്രതിഫലനങ്ങൾ ഉണ്ടാക്കിയിട്ടുണ്ട്.
കോവിലകം(കൂലോം) ഇല്ലം എന്നിവ ബ്രാഹ്മണരുടേയും ക്ഷത്രിയരുടേയും (നായർ, നമ്പ്യാർ തുടങ്ങിയവരുടെ) വാസസ്ഥലങ്ങളുടെ പേരുകളാണ്.
ഇരുവഴിനാട്ടിലെ നമ്പ്യാന്മാരുടെ കുലത്തിൽ പെട്ടവർ ചമ്പാട് ദേശത്തും​ താമസിച്ചിരുന്നത് കൊണ്ടാണ് അവരുടേതായ വീട്ടുപേരുകൾ നിലനിന്നത്.
ഇന്നത്തെ കാലത്തും വീട്ടുപേരുകൾ മാറ്റമില്ലാതെ തുടരുന്നുണ്ട്.
എന്നാൽ ആ വീടുണ്ടായിരുന്ന സ്ഥലങ്ങളിലൊന്നും നമ്പ്യാന്മാരോ, ബ്രാഹ്മണരോ അല്ല ഇന്ന് താമസിക്കുന്നത്.
വര്യയയിൽ, കനകത്ത്, ഇല്ലത്ത്, ഓരാങ്കൂൽ തുടങ്ങിയ പേരുകളിലുള്ള വീടുകളിലേറെയും ഇസ്ലാം മതവിശ്വാസികളാണ്.
ഇസ്ലാം മതത്തിൽ വിശ്വസിക്കുന്നവരാണെങ്കിലും അവരുടെ ആകാരത്തിലും ഭാഷയിലും പഴയ തലമുറയുടെ ശൈലി നിഴലായി പിന്തുടരുന്നുണ്ടിന്നും.
അവരിൽ ചിലർ തന്നെ അത് പറയുന്നുമുണ്ട്.
ടിപ്പുവും ഇംഗ്ലീഷുകാരും തമ്മിലുണ്ടായ യുദ്ധങ്ങൾക്കൊടുവിൽ 1790-91ൽ ഇരുവഴി നാടിൻറെ ഭരണം ഇംഗ്ലീഷുകാർ നേരിട്ട് ഏറ്റെടുത്തു.
എന്നാൽ രണ്ടു വർഷങ്ങൾക്ക് ശേഷം 1793-94ൽ ഇരുവഴിനാട്  ഇംഗ്ലീഷുകാർ നമ്പ്യാന്മാർക്ക് വിട്ടു കൊടുത്തു.
ഭരണം നമ്പ്യാന്മാരാണെങ്കിലും നികുതി പിരിച്ചത് ഇംഗ്ലീഷുകാരാണ്.
നികുതി ഇടയ്ക്കിടെ വർദ്ധിപ്പിച്ച് കൊണ്ടിരുന്നു.
ഇടയ്ക്ക് നാമമാത്രമായ കുറവും വരുത്തി.
1793ൽ ഇംഗ്ലീഷുകാർ ഇരുവഴി നാട്ടിൽ നിന്നും പിരിച്ച നികുതി ഇങ്ങനെയാണ്.
കായ്ഫലമുള്ള തെങ്ങ് ഒന്നിന് 1 അണ 7-1/5 പൈ കായ്ഫലമുളള കവുങ്ങൊന്നിന് 9-3/5 പൈ കായ്ഫലമുള്ള പിലാവ് ഒന്നിന് 6 അണ 4-4/5 പൈ കായ്ഫലമുള്ള കുരുമുളക് കൊടി ഒന്നിന് 2 അണ18/25 പൈ.
1795-96ൽ നികുതി പാട്ടത്തിൻറെ 60% ആക്കി.
ഇരുവഴി നാട്ടിൽ നമ്പ്യാന്മാർ പഴശ്ശിരാജയെ സഹായിച്ചുവെന്ന കാരണത്താൽ 1796-97ൽ നികുതി 1000%വരെ വർധിപ്പിച്ചു.
1803ൽ കൊറ്റ്യോട്ടും (കോട്ടയം നാട്) വയനാട്ടിലും നികുതി ഏകീകരിച്ചു.
പഴശ്ശിരാജയുടെ പതനത്തോടെ ഇരുവഴിനാട് കോട്ടയം താലൂക്കിൽ ഉൾപ്പെട്ടു.
ചന്ത്രോത്ത് യശമാനൻറെ കീഴിലായിരുന്നു പന്ന്യന്നൂർ.
യശമാനൻ എന്ന പേരിൽ അറിയപ്പെട്ട അവസാനത്തെ ആൾ കെ.ടി.പത്മനാഭൻ ആയിരുന്നു.
1937ൽ പാനൂർ പഞ്ചായത്ത് രൂപികരിച്ചപ്പോൾ പന്ന്യന്നൂർ അംശത്തിൽ പെട്ട ചമ്പാട് പാനൂർ പഞ്ചായത്തിൽ ഉൾപ്പെട്ടു.
പന്ന്യന്നൂർ വില്ലേജ് 1962ൽ പഞ്ചായത്തായി പാനൂരിൽ നിന്നും മാറ്റി.
ഇന്ന് പന്ന്യന്നൂർ ഗ്രാമപഞ്ചായത്തിലെ (പന്ന്യന്നൂർ വില്ലേജിലെ അംശം) ഒരു ദേശമാണ് ചമ്പാട്.
ദേശനാമം ചമ്പാട് ദേശം
ദേശനാമത്തിൻ നിഷ്പത്തിക്കു പിന്നിൽ ചരിത്ര പരമോ ഭൂമിശാസ്ത്രപരമോ ആയ ചില വസ്തുതകൾ ഉണ്ടാവും.
സവിശേഷവ്യക്തികളോ സംഭാവനകളോ ജനതയുടെ ജോലിയോ ഭൂമിയുടെ പ്രത്യേകതകളോ ഒക്കെയാണ് പേരിന് ആധാരമായുണ്ടാവുക.
പലപ്പോഴും ഇത് വാമൊഴിപകർച്ചയിലൂടെ രൂപാന്തരം വന്നവയാണ്.
വസ്തുതകൾക്കോ സംഭവങ്ങൾക്കോ കഥാരൂപം വരികയും ഐതിഹ്യമായി കാതോടുകാതോരം കൈമാറി വരികയുമാണ് ചെയ്യുക.
ഒരുപാട് കൂട്ടിച്ചേർക്കലുകളോ ഒഴിവാക്കപ്പെടലുകളോ  സംഭവിക്കുകയും ചെയ്താണ് ദേശനാമം സ്ഥിരീകരിക്കപ്പെടുക.
കാലാന്തരത്തിൽ തിരിച്ചറിയാൻ വയ്യാത്ത വിധം പേരുകൾക്ക് രൂപമാറ്റവും സംഭവിക്കാറുണ്ട് .
ചമ്പാട് എന്ന പേരിൻറെ ഉത്ഭവത്തെകുറിച്ച് ചരിത്ര സംഭവങ്ങളോ വ്യക്തികളോ ഉള്ളതായി ഐതിഹ്യങ്ങൾ ഒന്നും പ്രചാരത്തിലില്ല.
ഭൂപ്രകൃതിയുടെ അടിസ്ഥാനത്തിലാണ് പേര് ഉത്ഭവിച്ചതെങ്കിൽ അതിൻറെ സാധുത പരിശോധിക്കേണ്ടതാണ്.
അങ്ങനെ ഒരു സാധ്യതയിലേക്കാണ് ഇവിടെ വിരൽ ചൂണ്ടുന്നത്.
പടിഞ്ഞാറ് പൊന്ന്യം പുഴ മുതൽ കിഴക്ക് പാനൂരിന്റെ അതിർത്തിയായ കേളോത്ത് പാലം വരെയുള്ള കരപ്രദേശവും വയലുകളും ഉൾക്കൊള്ളുന്നതാണ് ചമ്പാട് ദേശം.
പന്ന്യന്നൂർ അംശത്തിൽ (വില്ലേജ്) ഉൾപ്പെടുന്ന പ്രദേശമായിട്ടും ചമ്പാട് എന്ന പേര് ഈ ദേശത്തിന് വളരെ പഴയ കാലം മുതൽ ലഭിച്ചിരുന്നു എന്ന് വേണം അനുമാനിക്കാൻ.
നാനൂറ് കൊല്ലങ്ങൾക്കു മുമ്പ് ചമ്പാട് എന്ന പേര് ഉപയോഗിച്ചിരുന്നു എന്ന് വിശ്വസിക്കാൻ തെളിവുകൾ ഉണ്ട്.
വില്യം ലോഗൻറെ മലബാർ മാന്വലിൽ ചേർത്തിട്ടുള്ള തച്ചോളി ഒതേനനെ കുറിച്ചുള്ള ചരിത്രവും പാട്ടുമാണ് ഒരു തെളിവ്.
തച്ചോളി ഒതേനൻ പൊന്ന്യത്തേക്ക് പടയ്ക്കു പോകുമ്പോൾ കടത്തനാട്ടു നിന്ന് പെരിങ്ങോം കടത്ത് കടന്നു "ചമ്പാട് പുഞ്ചപ്പാടം മുറിച്ചു കടന്നു" എന്ന് പാട്ടിലുണ്ട് .
അവിടുന്ന് "ചമ്പാട് ഗ്രാമത്തിൽ" പ്രവേശിച്ചു.
എന്നിട്ട് പൊന്ന്യത്തേക്ക് പോയി.
അങ്കം കഴിഞ്ഞു തിരിച്ചു വരുമ്പോഴും "ചമ്പാട്ടെ നെൽവരമ്പത്തൂടെ" നടന്നു തിരികെ പോന്നു എന്നുണ്ട്.
തച്ചോളി ഒതേനൻ ജനിച്ചത് കൊല്ലവർഷം 758(എ .ഡി-1584) മിഥുനമാസം കറുത്ത വാവിൻനാൾ നട്ടുച്ചക്കാണെന്ന് ഉള്ളൂർ എസ്സ്.
പരമേശ്വര അയ്യർ കേരള സാഹിത്യ ചരിത്രത്തിൽ രേഖപ്പെടുത്തിയിട്ടുണ്ട്.
വില്യം ലോഗൻ മലബാർ മാന്വൽ പ്രസിദ്ധീകരിക്കുന്നത് 1887ലാണ്.
അതായത് 129 വർഷം മുമ്പ്.
ഇരുപത്തൊന്നു വർഷം അദ്ദേഹം ഔദ്യോഗിക ജോലിയിലിരുന്നു.
ഇക്കാലയളവിൽ വിവരശേഖരത്തിനു വേണ്ടി  അമ്പത് വയസ്സുള്ളവരെ അദ്ദേഹം സമീപിച്ചു എന്നു കരുതുകയാണെങ്കിൽ ഏകദേശം ഇരുന്നൂറു വർഷം മുമ്പത്തെ കൃത്യമായ വിവരങ്ങൾ ആയിരിക്കും.
അങ്ങനെ വരുമ്പോൾ ഒരു നാടൻ പാട്ട് രൂപപ്പെട്ടു പ്രചാരത്തിലായതിൻറെ കാലഗണന ശരിയാവാനാണിടം.
ഇതിൽ നിന്നും നാനൂറ് വർഷങ്ങൾക്ക് മുമ്പ് ഉപയോഗിച്ചിരുന്ന ചമ്പാട് എന്ന പേര് വാമൊഴിയായി സ്ഥിരമാകുന്നതിനും വളരെയേറെ വർഷങ്ങൾക്ക് മുമ്പ് ആ പേര് ഉപയോഗത്തിലുണ്ടായിരുന്നു എന്നുള്ള നിഗമനത്തിലേക്കാണെത്തുക.
ദേശനാമം രൂപപ്പെട്ട വഴി അന്വേഷിക്കുമ്പോൾ ഇന്നുള്ള പേരുകളുമായി ചേർത്ത് ആലോചിക്കുന്നത് നന്നായിരിക്കും.
ആധികാരികമായി ഇന്ന് പരിശോധിക്കാവുന്ന വില്ലേജ് ഓഫീസിലെ രേഖകൾ ഇന്നത്തെ രീതിയിൽ പുതുക്കി എഴുതിയത് 1933-1934കാലത്താണ്.
ആ രേഖകൾ പ്രകാരം "ചമ്പാട്" എന്ന പേര് ചേർന്നു വരുന്ന കുറേ പറമ്പുകൾ ഇന്നത്തെ മീത്തലെചമ്പാട്ടും (മെലേചമ്പാട്) താഴെചമ്പാടും ഉൾക്കൊള്ളുന്ന സ്ഥലങ്ങളാണ്.
മേലെചമ്പാട്,  താഴെചമ്പാട് എന്ന് പറയുന്ന രീതി പഴയതാണ്.
പടിഞ്ഞാറ് ഭാഗത്തെ സൂചിപ്പിക്കുന്നതാണ് മേലെ എന്നത്.
കിഴക്ക്ഭാഗത്തേത് താഴെ (കീഴെ) എന്നുമാണ്.
മെലേ ചമ്പാട് പടിഞ്ഞാറ് ഭാഗത്തും താഴെചമ്പാട് കിഴക്ക് ഭാഗത്തുമാണ് ഉള്ളത്.
ചമ്പാട് ദേശത്തിൻറെ  ഭൂപ്രകൃതിയും ഈ പേരുകളെ സാധൂകരിക്കുന്നുണ്ട്.
പടിഞ്ഞാറ് ഭാഗം ഉയർന്നും കിഴക്ക് ഭാഗം താഴ്ന്നുമാണുള്ളത്.
ചമ്പാട് ദേശത്തിൻറെ തെക്കുഭാഗത്തുള്ള വയലിനും വടക്ക് ഭാഗത്തുള്ള വയലിനും പുഞ്ചവയൽ എന്നു പേരുണ്ട്.
പുഞ്ചവയൽ എന്നാൽ വെള്ളം കെട്ടിനിൽക്കുന്നിടത്തെ വെള്ളം വറ്റിച്ച് കൃഷി ചെയ്യുന്ന വയൽ എന്നാണ്.
ചമ്പാട് പുഞ്ചവയൽ എന്ന പേര് മെലേചമ്പാടിൻറെയും താഴെചമ്പാടിൻറെയും തെക്ക് ഭാഗത്തുള്ള വയലിൻറെ​ പേരാണ്.
പൊന്ന്യം പുഴയുടെ അടുത്തുള്ള സ്ഥലങ്ങളാണ് തൊടുവയലക്കാട്ടു നിലം, പൊന്ന്യത്ത് വയൽ, എടക്കുളം നിലം, മാക്കുനി നിലം തുടങ്ങിയവ.
വടക്ക്ഭാഗത്ത് മനയത്ത് വയൽ, തോട്ടോടി വയൽ, ചെറുകുളം വയൽ തുടർന്ന് ചോരങ്കുളം വയൽ, മൊകേരിവയൽ എന്നിങ്ങനെ ആയി കിഴക്കവസാനിക്കുന്നു.
ചമ്പാടുദേശത്തെ കിഴക്കുള്ള വയലുകൾ തെക്കേവയലും ചോതാർ വയലുമാണ്.
ഇതിനിടയിൽ ഏകദേശം നീളത്തിലാണ് കര.
ഇങ്ങനെയാണ് ചമ്പാടു ദേശത്തെ ഭൂമി വിവരങ്ങൾ വില്ലേജ് ഓഫീസിലെ രേഖകളിൽ ഉള്ളത്.
പൊന്ന്യം പുഴ മുതൽ കിഴക്കോട്ടുള്ള പറമ്പുകളുടെ പേരുകൾ (1933-34 കാലം മുതലുള്ള പന്ന്യന്നൂർ വില്ലേജ് ഓഫീസിലെ രേഖകൾ പ്രകാരം) പരിശോധിക്കാം.
താഴെപറയുന്ന പേരുകളല്ലാതുള്ളത് ദേശനാമം നിരൂപിക്കുന്നതിന് ആവശ്യമില്ലെന്ന് തോന്നി ഒഴിവാക്കുകയാണ്.
പ്രധാന പറമ്പുകൾ പ്രധാന പറമ്പുകൾ തെക്കും ഭാഗം പറമ്പുകൾ വടക്കും ഭാഗം പറമ്പുകൾ തുരുത്തിയിൽ പറമ്പ് തൊടുവയലക്കാട് കക്കടവത്ത് തൊടുവയിൽ കാടുനിലം പൊന്ന്യത്തു പുഴക്കൽ കുട്ടമ്പിക്കാവ് എടക്കുളം നിലം മാത്തോട്ടം പരുത്തിക്കുളം കാഞ്ഞിരത്തും കീഴിൽ തോട്ടുചാലിൽ കുറ്റിക്കോമരക്കണ്ടി കോയിച്ചിറയിൽ പിലാക്കണ്ടി വലിയ തോട്ടോടി നിലം തയ്യുള്ളതിൽ ചമ്പാട്ട് കൂലോത്ത് പറമ്പ് കരിങ്കാട് ആലക്കുണ്ട് വടക്കേ നിലം മോറത്ത് കാട് ചമ്പാട്ട് കൂലോത്ത് താഴെ നിലം ചെറിയ കുറ്റിക്കാട് വയക്കര കുറ്റിക്കാട് ചമ്പാട് കാട്ടിൽ പറമ്പ് മുള്ളൻമാളി ചമ്പാട് മൊട്ടപ്പറമ്പ് വരിണ്ടൻ കാടന്റവിട ചെറു പുനം നിലം തവരക്കാട്ടിൽ ചമ്പാട്ടു പുഞ്ച തേക്കിലക്കണ്ടി നടുവയൽ വയക്കര തൊടുവയിൽ ചമ്പാടന്റ വിട പുന്നക്കണ്ടി താമരച്ചേരി കാട്ടിലെ പീടികയിൽ ചാമ്പേത്ത് പാലേരി ചമ്പളോൻ മുതുവന ചമ്പേരി കുളക്കാട് ചമ്പിടിച്ചീന്റവിട കൂവാട്ട് കുറുക്കൻ വീട്ടിൽ പെരുമുള്ളാക്കാട് കാവിലേരി വിളങ്ങാട് കാവിലേരി മീത്തൽ കോട്ടേ കൂലോത്ത് ചോതാർ കാട്ടിൽ
ചമ്പാട് എന്ന പേര് ചേർന്നു വരുന്ന ഈ ദേശത്തിൻറെ ഏറ്റവും പടിഞ്ഞാറ് ഭാഗത്തുള്ള പറമ്പ് ചമ്പാട് കൂലോത്ത് പറമ്പാണ്.
തൊട്ടുതാഴെയായി ചമ്പാട് കൂലോത്ത് താഴെ നിലം ആണുള്ളത്.
നിലം എന്നാൽ വയൽ.
ആ വയയിലുള്ള തോട് ദേശത്തിൻറെ അതിരാണ്.
കൂലം എന്നാൽ തീരം എന്നും പുഴയുടെ യുഗം മറ്റും കര എന്നും കൂമ്പാരം എന്നും കുന്ന് എന്നും അർത്ഥമുണ്ട്.
ചമ്പാട് കൂലോത്ത് എന്ന പറമ്പ് തോടിൻറെ കരയായി വരുന്നു.
ഈ പറമ്പ് മുതലുള്ള കര കുന്നിൻറെ രൂപത്തിൽ ഉയർന്നുയർന്നുള്ള ഭൂമിയാണ്.
കൂലോം എന്നത് കുലം, കോവിലകം എന്നതിൻറെയും രൂപാന്തരമായി വരുന്നുണ്ട്.
പരിസരം ജനവാസമുള്ളതാണ് എന്ന് ഇത് സൂചിപ്പിക്കുന്നു.
ദൂരെയല്ലാതെയുള്ള കൊട്ടാരത്ത് പറമ്പും മഠത്തിലും കണിയാൻറെ രണ്ടംശം പറമ്പും ശവം വെക്കുന്ന കുഞ്ഞി പറമ്പും ജനവാസത്തിൻറെ തെളിവുകളാണ്.
ചമ്പാട്ട് കൂലോത്തിൻറെ വടക്കു മാറിയുള്ള കാവിൽ എന്ന പറമ്പിൽ ഇപ്പോഴുള്ളവരുടെ മുൻ തലമുറയായി മൂന്നു നൂറ്റാണ്ട് മുമ്പേ ജനങ്ങൾ വസിച്ചിരുന്നു എന്ന് ഉറപ്പിച്ചു പറയാൻ കഴിയും.
അതിനടുത്ത് തന്നെയാണ് ചമ്പാട്ടങ്ങാടി.
കച്ചവട പീടികകൾ ഉള്ള സ്ഥലത്തിനാണ് അങ്ങാടി എന്നു പറയുക.
അതിനടുത്തുള്ള ചമ്പാട് മൊട്ടപറമ്പിൽ ഒരു മീൻ ചാപ്പയുണ്ടായിരുന്നു.
ചമ്പാട്ടെ ആഹാര പാരമ്പര്യത്തിന്റെ ഒരടയാളമായിരിക്കും ആ ചാപ്പ.
ഒന്നര നൂറ്റാണ്ടിലേറേ പഴക്കമുണ്ട് ചാപ്പയുള്ള കാലത്തിന്.
ചമ്പാട്ടു പുഞ്ച സ്ഥിരമായി വെള്ളക്കെട്ടുള്ള സ്ഥലമാണ്.
മത്സ്യം പിടിക്കുന്ന സ്ഥലവുമാണത്.
സമൃദ്ധമായി മത്സ്യം ഉണ്ടാകാറുള്ള സ്ഥലമാണ്.
ചമ്പ എന്ന വാക്കിന് മത്സ്യവുമായിട്ടുള്ള ബന്ധം നാട്ടു പേരിന് ഉപോൽബലകമായിട്ടുണ്ടാവുമോ എന്ന് ആലോചിക്കാവുന്നതാണ്.
ഉണക്കമീനിന് ചമ്പ എന്നും ചമ്പ് എന്നും പറയും.
കിഴക്ക് ഭാഗത്തേ ചമ്പേരിക്കും അൽപം കിഴക്ക് മാറിയുള്ള സ്ഥലത്തിന് കുറിച്ചിക്കര എന്ന പേരുണ്ട്.
കുറിച്ചി എന്നത് ഒരിനം മത്സ്യമാണ്.
ചമ്പാട്ടു പുഞ്ചയിലെ ചക്കര കണ്ടത്തിൻറെയും നടുവയലിൻറെയും കരയിലാണ് പിലാക്കണ്ടിയിൽ.
ഇവിടെയാണ് ചെറുപുനം നിലം.
തൊട്ടടുത്ത് കരിങ്കാട്ടും.
കാടുവെട്ടി തെളിച്ചുള്ള കൃഷിയാണ് പൂനം കൃഷി.
കരിങ്കാട്ട് എന്ന സ്ഥലം മൂന്ന് ദശാബ്ദം മുമ്പ് വരെ കാട്ടുപ്രദേശം തന്നെയായിരുന്നു.
കരിങ്കാടിനടുത്തായാണ് കിരാൽ കൂലോത്ത്.
ഇവിടെ ഒരു ക്ഷേത്രമുണ്ട്.
ക്ഷേത്രത്തിനു തൊട്ട് നാടുവാഴികളുടെ താമസവും ഉണ്ട്.
തീരം, കോവിലകം, കുലം എന്നീ വാക്കുകളുടെ എല്ലാം അർത്ഥം വഹിക്കുന്ന ഒരിടമാണിത്.
മേലെ ചമ്പാടിനും താഴെ ചമ്പാടിനും ഇടയിലുള്ള ഒരു ക്ഷേത്രമാണ് 'ചമ്പാടൻ കുറ്റിയിൽ'.
അതിർ‌ത്തി എന്ന് കുറ്റിക്ക് അർത്ഥമുണ്ട്.
കുറ്റികൾ നാട്ടി അതിർത്തി തിരിക്കും.
ചെറിയ മരങ്ങൾക്ക് കുറ്റിമരം എന്നും പറയും .
ചമ്പാടൻ കുറ്റിയുടെ അടുത്ത് തന്നെയുള്ളതാണ് ചമ്പാടൻറെവിട എന്ന പറമ്പ്.
ചമ്പാടൻ എന്ന പദത്തിന് ചമ്പ് പാകം ചെയ്യുന്നവൻ എന്ന് അർത്ഥം പറയാം.
ഭക്ഷണം പാകം ചെയ്യുന്നതിന് ആട് എന്നു പറയും.
ചമ്പ മീനിനും ചമ്പ നെല്ലിൻറെ അരിയും ആകാം.
പുഞ്ചക്കരയുടെ ഭാഗമായി കിഴക്കോട്ടു നീങ്ങിയാൽ ചബ്ലോന്റവിട എന്ന പറമ്പാണ്.
ഇത് വെള്ളക്കെട്ടിന് തൊട്ടടുത്തുള്ള പറമ്പാണ്.
സ്ഥിരമായി നനവുള്ള സ്ഥലത്തിന് ചമ്പ് എന്ന് പറയും.
അളം എന്നാൽ സ്ഥലം എന്നു തന്നെ.
ചമ്പാട്ടു പുഞ്ചയുടെ കരയായത് കൊണ്ട് ചമ്പളം എന്ന് പേര് അനുയോജ്യം.
ഇതിനടുത്ത് തന്നെയാണ് ചമ്പിടിച്ചി പറമ്പ് 'ചമ്പാടൻ എന്നതിൻറെ സ്ത്രീലിംഗമായി വരാം.
അല്ലെങ്കിൽ വെള്ളം ഒഴുകി ഇടിഞ്ഞ പറമ്പുമാകാം.
ഇതിനു കിഴക്കുള്ളതാണ് ചമ്പേരി.
പുഞ്ചപ്പാടത്തിൻറെ തുടർച്ചയായി വരുന്ന സ്ഥലമാണിത്.
ഏരി എന്നാൽ കൃഷിക്കു വേണ്ടി വെള്ളം കെട്ടി നിർത്തുന്ന സ്ഥലമാണ്.
വെള്ളക്കെട്ടിൻറെ വരമ്പിനും ഏരി എന്ന് പറയുന്നു.
ഒരു മത്സ്യത്തിന്റെ പേര് കൂടിയാണ് ഏരി.
ചമ്പാട് കൂലോത്ത് മുതൽ ചമ്പേരി വരെയുള്ള വെള്ളം കെട്ടി നിൽക്കുന്ന (എപ്പോഴും നനവുള്ള) കരപ്രദേശത്തിന് പടിഞ്ഞാറ് നിന്ന് കിഴക്കോട്ട് കാട് എന്ന പേരുള്ള പറമ്പുകൾ തുടർച്ചയായി കാണാം.
പട്ടിക പരിശോധിച്ചാൽ ഇത് വ്യക്തമാകും.
പടിഞ്ഞാറ് തൊടുവയൽക്കാടു മുതൽ കിഴക്ക് പോതാർ കാട് വരെയുണ്ട്.
മുള്ളൻപന്നിയുടെ വാസകേന്ദ്രമായ മുള്ളൻമാളിയും കുറുക്കൻ വീട്ടിലും കുറുക്കൻ കഴിയന്റവിട യുമായി കുറുക്കന്മാരുടേ സങ്കേതവും സൂചകങ്ങളായുണ്ട്.
എഴുത്ത് പള്ളി എന്നൊരു പറമ്പും ഇതിനിടയിൽ ഉണ്ട്.
ഇതിൽ നിന്നെല്ലാം കൂടി ചമ്പാട് എന്ന പേരിനെ കുറിച്ച് ചില നിഗമനങ്ങളിൽ എത്തിച്ചേരാൻ കഴിയും.
മറ്റ് സാദ്ധ്യതകളില്ലാത സ്ഥിതിക്ക് ഭൂപ്രകൃതിയുമായി ബന്ധപ്പെട്ട പേരുകൾ ചേർന്നുണ്ടായതാണെന്നതിന് ഒന്നിലധികം സാധ്യതകൾ ചൂണ്ടിക്കാണിക്കാൻ കഴിയും
1 ചമ്പ്+അളം= നനവാർന്ന സ്ഥലം എന്ന അർത്ഥത്തിൽ ചമ്പളം രൂപാന്തരം പ്രാപിച്ച് ചമ്പാട് എന്നായി.
ചമ്പ്+കാട്= നനവുള്ള സ്ഥലവും കാടുള്ള സ്ഥലവും എന്ന അർത്ഥത്തിൽ ചമ്പ് കാട് രൂപാന്തരപ്പെട്ട് ചമ്പാട് എന്നായി..
ചമ്പ് * നാട്= എപ്പോഴും നനവാർന്ന നാട് ചമ്പ് നാട് എന്നത് രൂപാന്തരം വന്ന് ചമ്പാട്.
ചമ്പ് + ആട് = ചമ്പ്(ഉണക്കമീൻ', മീൻ) പാകംചെയ്യുന്ന ഇടം എന്നർത്ഥത്തിൽ ചമ്പാട്.
ഇരുഭാഗത്തും വെള്ളക്കെട്ടും നടുക്ക് കാടുള്ള കരയും ചേർന്ന ദേശമായിരുന്നു പണ്ടത്തെ ചമ്പാട് എന്ന് ഉറപ്പിച്ചു പറയാം.
പണ്ടുമുതലേ ഇവിടം പ്രത്യേകമായ സാംസ്കാരിക പാരമ്പര്യം നില നിർത്തിക്കൊണ്ടിരിക്കുന്ന സ്ഥലമാണെന്നും വ്യക്തമാണ്.
അതു ടിപ്പുവിന്റെ പടയോട്ടക്കാലത്തോടെ പുതിയൊരു പാരമ്പര്യത്തിനു തുടക്കമിട്ടു എന്നുള്ളതും ഒരു യാഥാർത്ഥ്യമാണ്.
ആരാധനാലയങ്ങൾ:
കൂവ്വാട്ട് കാവ്: ഈ ദേശത്തെ പ്രധാനപ്പെട്ട ഒരു കാവാണ് കൂവ്വാട്ട്.
രാജാക്കന്മാരുടേയും നാടുവാഴികളുടേയും കാലം.
അവർ ആഗ്രഹിച്ചതെന്തും നേടി.
അതിനുവേണ്ടി എന്തും ചെയ്യാൻ മടിച്ചില്ല.
കോട്ടയം രാജാവിൻറെ ഒരാഗ്രഹനിവൃത്തിക്കായിട്ടാണ് ഇരുവയ്നാട് അഥവാ ഇരുവർനാട് ദാനം ചെയ്തത് എന്നൊരു ഐതിഹ്യം ഉണ്ട്.
അക്കാലത്ത് കൊട്ടിയൂർ അമ്പലത്തിലേക്ക് കോഴിക്കോട്, ബാലുശ്ശേരി, താമരശ്ശേരി, പ്രദേശങ്ങളിൽ നിന്ന് നെയ്യമൃതുമായി വരുന്ന വ്രതാനുഷ്ടിതരായ സ്ത്രീ പുരുഷന്മാർക്ക് കോട്ടയം രാജാവിന്റെ വസതിയിൽ ഒരുക്കുന്ന സങ്കേതത്തിൽ വിശ്രമം പതിവായിരുന്നു.
ഒരിക്കൽ ബാലുശ്ശേരിയിൽ നിന്നും എത്തി ച്ചേർന്ന തീർത്ഥാടകസംഘത്തിലെ ഒരു സുന്ദരിയിൽ രാജാവിനു താല്പര്യം തോന്നി.
മധുരവചസ്സുകളും മോഹനവാഗ്ദാനങ്ങളുമായി സുന്ദരിയെ രാജാവ് വശത്താക്കി.
വിശ്രമം കഴിഞ്ഞ് സംഘം യാത്ര തുടങ്ങുമ്പോൾ രാജാവിന്റെ നിർദ്ദേശാനുസരണം സുന്ദരി ഒരു കളവുപറഞ്ഞു, താൻ ഋതുമതിയാണെന്നും അമ്പലത്തിലേക്ക് വരാൻ പറ്റില്ലെന്നും അറിയിച്ചു.
കേട്ടത് വിശ്വസിച്ച് യാത്രാസംഘം പോയി.
അവർ തിരിച്ചു വരുമ്പോൾ സങ്കേതത്തിൽ എത്തി.
സ്ത്രീയെ കൊണ്ടു പോകാൻ പറ്റില്ലെന്നും അവർ പനിപിടിച്ച് കിടപ്പിലാണെന്നുമാണ് യാത്രാസംഘത്തെ അറിയിച്ചത് അവലംബം
ചമ്പാവത്ത് കടുവ ഇംഗ്ലീഷ് വിലാസം https://ml.wikipedia.org/wiki/Champawat_Tiger Jim Corbett with the Bachelor of Powalgarh
കുപ്രസിദ്ധ ആൾപിടിയൻ ആയ ഒരു ബംഗാൾ കടുവ ആയിരുന്നു ചമ്പാവത്ത് കടുവ .
ഇന്ത്യയിലും നേപ്പാളിലും ആയി 430 പേരെ ആണ് ഈ കടുവ പിടിച്ചത്.
1907-ൽ ജിം കോർബറ്റ് ആണ് ഈ കടുവയെ വെടി വെച്ചു കൊന്നത്.
200 ൽ പരം പേരെ കൊന്ന കടുവയെ നേപ്പാളീസ് പട്ടാളം ഇന്ത്യൻ അതിർത്തിയിലേക്ക് ഓടിച്ചു വിട്ടു .
ഇന്ത്യയിലും തന്റെ വേട്ട തുടർന്ന കടുവ പകൽ നേരങ്ങളിലും വേട്ട നടത്താൻ ധൈര്യം കാണിച്ചു.
1907 ൽ, ചമ്പാവത്തിൽ 16 വയസ്സുള്ള പെൺകുട്ടിയെ വേട്ടയാടിയതിന്റെ പിറ്റേ ദിവസം ജിം കോർബറ്റ് കടുവയെ വെടിവച്ച് കൊന്നു.
300 ഓളം ഗ്രാമീണരും ഈ സാഹസകൃത്യത്തിന് ഇദ്ദേഹത്തെ അനുഗമിച്ചിരുന്നു.
പോസ്റ്റ് മോർട്ടം രേഖ പ്രകാരം കടുവയുടെ വലതു വശത്തെ മുകളിലെയും താഴെയുമുള്ള കോമ്പല്ല്‌, മുകളിലത്തേത് പകുതിയും,  താഴത്തേത് മുഴുവനായും തകർന്നിരുന്നു.
ചമ്പക്കുളം മൂലം വള്ളംകളി ഇംഗ്ലീഷ് വിലാസം https://ml.wikipedia.org/wiki/Champakulam_Moolam_Vallamkali
കേരളത്തിലെ വള്ളംകളികളിൽ ആറന്മുള കഴിഞ്ഞാൽ  ഏറ്റവും പുരാതനമായ വള്ളംകളിയാണ് ചമ്പക്കുളം മൂലം വള്ളംകളി .
പമ്പാനദിയിലാണ് ഈ വള്ളംകളി നടക്കുന്നത്.
മലയാള മാസമായ മിഥുനത്തിലെ മൂലം നാളിലാണ് ഈ വള്ളംകളി നടക്കുന്നത്.
അമ്പലപ്പുഴ ശ്രീകൃഷ്ണ ക്ഷേത്രത്തിലെ വിഗ്രഹ പ്രതിഷ്ഠാദിനവുമായി ബന്ധപ്പെടുത്തിയാണ് ഈ വള്ളംകളി ചമ്പക്കുളം പമ്പാനദിയിൽ വർഷംതോറും നടത്തുന്നത്.
ക്രിസ്തുവർഷം 1545, മലയാളവർഷം (കൊല്ലവർഷം) 720-ൽ ആണ് മൂലം വള്ളംകളി ആരംഭിച്ചത്.
ചെമ്പകശ്ശേരി രാജാവായിരുന്ന ദേവനാരായണൻ രാജപുരോഹിതന്റെ ഉപദേശം അനുസരിച്ച് അമ്പലപ്പുഴയിൽ ഒരു ക്ഷേത്രം പണിതു.
പക്ഷേ വിഗ്രഹത്തിന്റെ പ്രതിഷ്ഠയ്ക്കു മുൻപ് വിഗ്രഹത്തിന്റെ സ്ഥാപനത്തിനു തൊട്ടുമുൻപ് വിഗ്രഹം ശുഭകരം അല്ല എന്ന് അദ്ദേഹം അറിഞ്ഞു.
ഈ വിഗ്രഹത്തിനു പകരം ചങ്ങനാശ്ശേരിക്ക് അടുത്തുള്ള കുറിച്ചിയിലെ കരിംകുളം ക്ഷേത്രത്തിൽ നിന്നും ശ്രീകൃഷ്ണ വിഗ്രഹം കൊണ്ടുവരികയാണ് പരിഹാരം എന്നും അറിഞ്ഞു.
കുറിച്ചിയിലെ വിഗ്രഹം അർജ്ജുനന് ശ്രീകൃഷ്ണൻ നേരിട്ട് സമ്മാനിച്ചത് ആണെന്നായിരുന്നു വിശ്വാസം.
കരിംകുളം ക്ഷേത്രത്തിൽ നിന്നും അമ്പലപ്പുഴയിലേയ്ക്ക് തിരിച്ചുവരുന്ന വഴി രാജാവും മന്ത്രിമാരും മറ്റുള്ളവരും ചമ്പക്കുളത്ത് രാത്രി ചിലവഴിച്ച് പൂജകൾ നടത്തുവാൻ തീരുമാനിച്ചു.
പിറ്റേ ദിവസം രാവിലെ വിഗ്രഹത്തെ അനുഗമിക്കുവാനായി നിറപ്പകിട്ടാർന്ന വള്ളങ്ങളും തോരണങ്ങളുമായി പ്രദേശത്തെ ധാരാളം ജനങ്ങൾ എത്തിച്ചേർന്നു.
വള്ളങ്ങളുടെ ഈ വർണാഭമായ ഘോഷയാത്ര വിഗ്രഹത്തെ അനുഗമിച്ചു.